Tapola (yritys)

Tapola Oy on tamperelainen vuonna 1953 perustettu lihanjalostusalan perheyritys, jonka tunnetuin tuote on mustamakkara.Larnemaa, Ritvos, Hedenström: Suomalainen ruokaretki, s 127-135. Tammi 2001 Yritys työllistää noin 60 henkilöä ja sen liikevaihto vuonna 2017 oli noin 10 miljoonaa euroa.http://www.tapola.fi/historia.html Tapolan lihanjalostustehdas sijaitsee Tampereen Lielahdessa. Tapolan hallituksen puheenjohtaja ja entinen toimitusjohtaja Jarmo Tapola kuoli torstaina 25. heinäkuuta 2019. Hänen poikansa Kristian Tapola aloitti yrityksen toimitusjohtajana vuonna 2015. == Historia == * 1953 Tapola Oy:n taival alkoi Tammelan pallokentän laidalta. Toiminta käynnistettiin pienessä 25m² toimitilassa, jossa Tapolan mustamakkarakin sai alkunsa. Mustanmakkaran resepti juontaa juurensa 1800-luvun Tottijärvelle, Nokialle. Pitokokkina tunnetun Mathildan, Jaakko ja Kalle Tapolan äidin ohje on pohja nykyisellekin reseptille. * 1960 Toiminnan laajentuessa Tapola siirtyi uusiin, reilun 100m² toimitiloihin Raholaan. * 1975–1976 Tuotteiden koko ajan kasvava kysyntä ja toiminnan laajeneminen johtivat isomman tehtaan rakentamiseen Lielahden teollisuusalueelle. Uusiin tiloihin Tapola muutti vuodenvaihteessa 1975-1976. * 1983 Tapola valittiin vuoden työllistäjäksi Tampereen talousalueella * 1984 Tapola sai Lielahden vuoden yrittäjäpalkinnon * 1986 Tapolan ensimmäinen kultamitali kansainvälisestä laatukilpailusta * 1986 Martti Tapolalle myönnettiin talousneuvoksen arvonimi * 1987 Tapolan mustamakkaralle myönnettiin kunniakirja Tampereen tunnetuksi tekemisestä * 1987 Tapolalle myönnettiin Tampereen vuoden yrittäjäpalkinto * 1988 Tapola sai Tampereen kaupungin kultaisen ansiomerkin Tampereen tunnetuksi tekemisestä * 1988 Kyllikki ja Martti Tapolalle myönnettiin Suomen yrittäjäin keskusliiton kultaiset yrittäjäristit * 1986–1992 vuosina Tapola on saavuttanut menestystä ansaitsemalla 16 kultamitalia kansainvälisissä laatukilpailuissa * 1990 Tapola sai Valtakunnallisen yrittäjäpalkinnon * 1995 Tapolassa aloitettiin kaksi vuotta kestänyt viides ja merkittävin tehtaan laajennus. Laajennuksella tehtaasta tehtiin EU-normien mukainen ja nykyaikainen lihanjalostustehdas. * 1999 Tapolalle myönnettiin Tampereen Nuorkauppakamarin Ympäristöpalkinto * 2000 Jarmo Tapolalle myönnettiin Suomen yrittäjien keskusliiton kultainen yrittäjäristi * 2005 Tapolan kotiruokapuoli sai alkunsa * 2007–2008 Tapola uudisti yritysilmettään ja tuotepaketteja * 2008 Kyllikki Tapolalle myönnettiin yrittäjäristin timanttiristi 50 vuoden ansioista yrittäjänä * 2008 Jarmo Tapolalle myönnettiin yrittäjäristin timanttiristi 30 vuoden ansioista yrittäjänä * 2009 Tapolan läpimurto Aidolla Viljasialla alkoi parikymmentä vuotta sitten. Vuonna 2009 Tapola siirtyi tuorelihoissaan GMO-vapaaseen tuotantotapaan * 2013 Tapola juhli 60-vuotispäiviään. Tämän lisäksi mustanmakkaran äiti, Kyllikki Tapola, täytti pyöreät 80 vuotta * 2015 Tapolassa sertifioitiin FSSC 22000 elintarviketurvallisuusjärjestelmä * 2015 Tapolan premiumlenkki tuotesarjaan kuuluva Mustaleimalenkki voitti Akateemisen Kiuas-Seuran vuoden lenkkimakkara palkinnon * 2015 Kyllikki Tapolalle myönnettiin vuoden Tampereen palkinto. Palkinto myönnetään erityisen ansioituneille henkilöille, jotka elämäntyöllään tai toiminnallaan ovat edistäneet Tampereen kehitystä ja tamperelaisten hyvinvointia tai olleet lisäämässä Tampereen vetovoimaa Suomen suosituimpana kaupunkina. *2017 Tapola Oy Lihanjalostustehdas valittiin Vuosisadan maakunnalliseksi yritykseksi. Palkinto ojennettiin Pirkanmaan Yrittäjien järjestämässä Yrittäjän päivän tilaisuudessa 5. syyskuuta Tampereella. – Tapola edustaa pitkän linjan sitkeää ja laadukasta yrittäjyyttä, joka on pitänyt pintansa ja näyttänyt taitonsa vuosikymmenien ajan. Tunnettu brändi on näkynyt pirkanmaalaisessa torikuvassa ja valtakunnallisesti kaupoissa jo pitkään. 64-vuotias yritys on loistava esimerkki pitkäjänteisestä, sisukkaasta ja uudistuskykyisestä yrittäjyydestä, listaa Pirkanmaan Yrittäjien toimitusjohtaja Pasi Mäkinen valintaperusteita. *2018 Tapolan Mustamakkara voitti Tammelan makkaramestaruuskilpailun erikoismakkarasarjassa kultamitalin. == Lähteet == == Aiheesta muualla == * Tapolan kotisivut Luokka:Suomalaiset elintarvikeyritykset Luokka:Suomalaiset perheyritykset Luokka:Tamperelaiset yritykset Luokka:Suomalaiset elintarvikealan tuotemerkit Luokka:Lielahti